stanford-oval/wikipedia huggingface dataset:
Pesäpallon SM-sarja 1955
Mestaruussarja > Sarjataulukko

| Joukkue | O | V | T | H | Juoksut | Juoksusuhde | Pisteet |
| --- | --- | --- | --- | --- | --- | --- | --- |
| Haminan Palloilijat | 12 | 10 | 0 | 2 | 108-61 | 1,77 | 20 |
| Kouvolan Pallonlyöjät | 12 | 9 | 0 | 3 | 81-61 | 1,33 | 18 |
| Työväen Mailapojat | 12 | 6 | 2 | 4 | 59-50 | 1,18 | 14 |
| Nurmon Jymy | 12 | 5 | 3 | 4 | 88-58 | 1,52 | 13 |
| Tampereen Pyrintö | 12 | 6 | 1 | 5 | 41-67 | 0,61 | 13 |
| Jyväskylän Veikot -55 | 12 | 5 | 2 | 5 | 53-42 | 1,26 | 12 |
| Ilmajoen Kisailijat | 12 | 6 | 0 | 6 | 71-64 | 1,11 | 12 |
| Kuusankosken Puhti | 12 | 5 | 2 | 5 | 38-53 | 0,72 | 12 |
| Lahden Mailaveikot | 12 | 5 | 0 | 7 | 78-76 | 1,03 | 10 |
| Vimpelin Veto | 12 | 4 | 1 | 7 | 71-63 | 1,13 |   9 |
| Jyväskylän Kiri | 12 | 4 | 1 | 7 | 58-62 | 0,94 |   9 |
| Helsingin Pallo-Toverit | 12 | 4 | 1 | 7 | 47-89 | 0,53 |   9 |
| Myllykosken Kilpa-Veikot | 12 | 1 | 3 | 8 | 40-92 | 0,49 |   5 |
Myllykoski putosi sarjasta. Pallo-Toverit karsintaan juoksusuhteensa perusteella.
Mestaruussarja > Ottelut

| Joukkue | HP | KPL | TMP | NJ | TP | JyV | IK | KP | LMV | VV | JK | PT | MyKV |
| --- | --- | --- | --- | --- | --- | --- | --- | --- | --- | --- | --- | --- | --- |
| Haminan Palloilijat |  | 7-12 |  | 14-8 |  | 2-1 |  | 15-4 |  |  |  | 8-4 | 7-5 |
| Kouvolan Pallonlyöjät |  |  | 1-0 |  |  |  | 7-5 | 8-3 |  | 10-5 | 13-6 | 13-8 |  |
| Työväen Mailapojat | 3-7 |  |  | 3-3 | 11-5 | 4-4 | 9-7 | 2-6 |  |  |  |  |  |
| Nurmon Jymy |  | 6-3 |  |  |  | 3-3 | 3-4 | 4-1 |  | 17-5 |  | 27-0 |  |
| Tampereen Pyrintö | 1-13 | 4-0 |  | 3-2 |  | 3-1 |  |  | 7-3 |  |  | 3-1 |  |
| Jyväskylän Veikot -55 |  | 3-4 |  |  |  |  | 5-1 |  | 8-4 | 6-1 | 2-7 | 6-9 |  |
| Ilmajoen Kisailijat | 4-12 |  |  |  | 9-2 |  |  |  |  | 4-2 | 7-4 | 11-4 | 10-0 |
| Kuusankosken Puhti |  |  |  |  | 1-1 | 1-10 | 6-2 |  | 4-2 | 1-0 | 8-5 |  |  |
| Lahden Mailaveikot | 9-8 | 12-6 | 3-7 | 12-4 |  |  | 10-7 |  |  |  |  |  | 19-2 |
| Vimpelin Veto | 6-10 |  | 4-1 |  | 19-3 |  |  |  | 12-1 |  | 4-4 |  | 13-5 |
| Jyväskylän Kiri | 4-5 |  | 2-5 | 4-5 | 4-7 |  |  |  | 8-1 |  |  |  | 7-3 |
| Helsingin Pallo-Toverit |  |  | 5-7 |  |  |  |  | 3-2 | 3-2 | 1-0 | 2-3 |  | 7-7 |
| Myllykosken Kilpa-Veikot |  | 2-9 | 3-7 | 6-6 | 3-2 | 3-4 |  | 1-1 |  |  |  |  |  |
Karsintasarja

| Joukkue | O | V | T | H | Juoksut | Juoksusuhde | Pisteet | PT | PuMu | VM | LP |
| --- | --- | --- | --- | --- | --- | --- | --- | --- | --- | --- | --- |
| Helsingin Pallo-Toverit | 3 | 2 | 0 | 1 | 30-9 | 3,33 | 4 |  | 3-5 | 14-4 | 13-0 |
| Puna-Mustat, Helsinki | 3 | 2 | 0 | 1 | 15-7 | 2,14 | 4 |  |  | 1-2 | 9-2 |
| Vaasan Maila | 3 | 2 | 0 | 1 | 11-16 | 0,69 | 4 |  |  |  | 5-1 |
| Loimaan Palloilijat | 3 | 0 | 0 | 3 | 3-27 | 0,11 | 0 |  |  |  |  |
Pallo-Toverit säilyi ja Puna-Mustat nousi mestaruussarjaan. Aiemmin nousunsa olivat varmistaneen suomensarjan kaksi parasta joukkuetta: Ylihärmän Junkkarit ja Rauman Urheilijat. Mestaruussarjajoukkueiden määrä nostettiin 15:een kaudeksi 1956.
Lyöjätilasto

| Sij>  | Pelaaja | Joukkue | Kunnarit | Lyödyt | Yhteensä |
| --- | --- | --- | --- | --- | --- |
| 1. | Yrjö Pauloff | Jyväskylän Kiri | 2 | 19 | 23 |
| 2. | Jussi Kitinoja | Nurmon Jymy | 2 | 15 | 19 |
| 3. | Jussi Ala-Nikkola | Ilmajoen Kisailijat | 1 | 17 | 19 |
| 4. | Raimo Jaakkola | Haminan Palloilijat | 4 | 10 | 18 |
| 5. | Veikko Martikkala | Nurmon Jymy | 1 | 16 | 18 |
| 6. | Antti Elomaa | Lahden Mailaveikot | 4 | 8 | 16 |
| 7. | Elmer Meilahti | Tampereen Pyrintö | 2 | 11 | 15 |
| 8. | Matti Tilli | Haminan Palloilijat | 1 | 13 | 15 |
| 9. | Eero Vuorio | Haminan Palloilijat | 0 | 15 | 15 |
| 10. | Pauno Paavola | Haminan Palloilijat | 2 | 10 | 14 |
Kunnarista 2 pistettä.
Palkinnot

| Palkinto | Pelaaja | Joukkue |
| --- | --- | --- |
| Vuoden pesäpalloilija | Jussi Kiikeri | Ilmajoen Kisailijat |
| Vuoden lukkari | Pauli Alhonen | Työväen Mailapojat |
| Lyöjäkuningas | Yrjö Pauloff | Kouvolan Pallonlyöjät |

Naisten lyöjäkuningatarta ei virallisesti valittu, mutta eniten löi Pallo-Tovereiden Sinikka Takasalo 4+12 = 20 pistettä miesten laskutavan (kunnarista 2) mukaan. Anja Riski, PT  2+16 pääsee myös 20 pisteeseen. Seija Knuutila, myös Pallo-Tovereista oli epävirallinen tuojakuningatar 17 tuodulla juoksulla.
Kura–Araxesin kulttuuri

Kura–Araxesin kulttuuri oli varhainen sivilisaatio Kaukasuksen eteläpuolella 3400–2000 eaa. Kulttuuri oli Sumerin aikalainen.  Kulttuuri tunnetaan suurista maakumpuhaudoista ja taitavasta metallin käsittelystä.
Alue

Kura–Araxesin kulttuurin alue oli Van- ja Sevan-järvien seutuvilla. Kulttuuri kattoi suunnilleen Kura- ja Aras-jokien laaksot Georgiassa, Azerbaidžanissa ja Armeniassa ja joillain Kaukasuksen alueilla (Tšetšenia, Dagestan, Ingušia, Pohjois-Ossetia).
Kulttuurin alueella ovat nykyään kaupungit Tbilisi, Jerevan,  Bitlis, Erzurum, Erzincan,  Tepecik, Mus, Erivan, nachetcevan.-
Edeltäjät

Kulttuureja edeltäviä varhaisia löytöpaikkoja ovat mm. Aratashennin esikeraaminen löytöpaikka n. 6500 eaa., joka muistuttaa tuon ajan Mesopotamian ja kaakkoisen Trans-Kaukasian vastaavia paikkoja. Sitten tuli Shulaveri-Shomun kulttuuri 6000–4200 eaa., joka muistutti Lähi-idän neoliittisia Hassunan ja Halafin kulttuureja.
Tämän jälkeen tuli Sionin kulttuuri 4500–3900 eaa., joka oli ehkä yksi siirtymävaihe Kura–Araxesin kulttuuriin.[lähde? ] Suunnilleen Sionin ryhmän aikalainen Didube-Kiketi.
Leilan Tepe – Barikldteepe-vaihe oli  3900–3350 eaa., joka edelsi Kura-Araxesia. Tätä vaihetta vastasi pohjoisen Maikopin kulttuuri.
Kuparin käsittelytaito levisi jo 5000–4000 eaa. alueelle. Kura-Araxesin kulttuurin keramiikassa on yltäläisyyksiä Amuqin E ja F -vaiheisin.
Kura–Araxesin kulttuuri

Kulttuurissa on osin samoja piirteitä kuin Maikopin kulttuurissa. 
Kulttuuri oli pronssikautinen. Päälliköt johtivat viljelijöitä ja karjan kasvattajia. Temppelirakantamista esiintyi. Kulttuurin päälöytöpaikka on Shengavit Jarevenin lähellä. Siellä asuttiin noin 3200–2500 eaa. kuuden hehtaarin alalla. 
Keramiikka astian sisältä punaista ja ulkoa mustaa, geometrisia kuvioita. Pieniä naisveistoksia. 
Kulttuuri alkoi levitä Araratin tasangolta.  Se levisi pohjoiseen, muttei Kolkhisiin asti.
Alussa metallinkäsittelytaito oli karkeaa, mutta kehittyi myöhemmin loisteliaaksi. Kulttuurissa ylimystön vainajat mahdollisesti haudattiin suuriin kivi- ja maakumpuihin, joiden ympärille rakennettiin myöhemmin kivikehiä. Kura–Araxesin kulttuuria pidetään kaukasialaisten kansojen muiden kulttuurien vaikutteiden pohjalta luomana. Kulttuuri levisi Etelä-Kaukasukselle muttei Länsi-Georgiaan, luoteis-Iraniin, koillis-Kaukasukselle, 
Itä-Turkkiin, etelässä jopa Syyriaan asti.
Joiltain alueilta kulttuuri katosi jo 2700–2600 eaa.
Kansa

Kura-Araxesin kulttuurin oletetaan olevan kansojen sekoitus, tai kulttuurin luojissa oli joitain seuraavista kansoista: urartulaisia, hurrilaisa, seemiläisiä, kartvelilaisia kieliä, indoeurooppalaisia. Luultavasti kansan isälinjan Y-kromosomin haplotyyppi oli G2a.
Trialetin kulttuuri

Noin 2500/2100 eaa. alueelle levittäytyi Arasin keramiikka, jota luonnehtivat tekstiilimäiset geometriset moniväriset  kuviot. Luultavasti Kaukasukselta tulleet hurrilaiset syrjäyttivät Kura-Araxesin kulttuurin 2200 eaa..
Kulttuurin seuraaja oli Länsi-Georgian Trialetin kulttuuri, joka hautasi ylimystövainajansa kumpuhautoihin, joissa oli joskus 4-pyöräisiä sotavaunuja. Tätä pidetään esi-indoeurooppalaisena.
Kura-Araxesin kulttuurin varhaisin alue.
Käännös suomeksi
Emigrantti (maalaus)

| Emigrantti |
| --- | --- |

Nimi:  Emigrantti
Tekijä:  Helene Schjerfbeck
Valmistumisvuosi:  1918
Taiteenlaji:  Muotokuva
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  70  cm
Leveys:  53,5  cm
Kokoelma:  Unknown
Helene Schjerfbeck
Maalauksia
Hjördis | Hälytys | Mustataustainen omakuva | Omakuva, valoa ja varjoa | Ovi | Ryöväri paratiisin portilla | Sininauhainen tyttö | Tanssiaiskengät | Toipilas | Tyttö hiekkakuopassa | Äitini
Artikkeleita
Constantin Guys | Einar Reuter | Magnus Schjerfbeck | Gösta Stenman | Helena Westermarck | Maria Wiik
Emigrantti on Helene Schjerfbeckin maalaus vuodelta 1918. Sen mallina on Villa Gyllenbergin taidemuseon pääopas Sue Cedercreutz-Suhosen selvitystyön perusteella ollut venäläinen kreivitär Marina de Heyden eli Marina Tšitšagov. Teos oli esillä Schjerfbeckin 150-vuotisjuhlanäyttelyssä Ateneumin taidemuseossa 2012, mutta silloin ei ollut tiedossa, kuka teoksen mallina on ollut, ja myös vuodeksi oli merkitty väärä vuosi 1917.
Marina de Heyden oli aikansa kohukaunotar, joka avioitui kreivi Arvid Manteuffelin kanssa, mutta oli jo siinä vaiheessa rakastunut Nikolai Sumarakov-Elstoniin. Manteuffel surmasi Sumarakov-Elstonin kaksintaistelussa. Sureva Marina oli jonkin aikaa toipumassa Suomessa Hyvinkäällä, kunnes lähti taas kiertämään Eurooppaa. Hän oli jälleen 1917–1918 Hyvinkäällä, ja silloin hän pyysi Schjerfbeckiä maalaamaan hänestä muotokuvan. Hän ei kuitenkaan noutanut kuvaa, vaan se jäi Schjerfbeckille.
Maalaus oli esillä 1920 Taidesalongin kevätnäyttelyssä nimellä Emigrantti, mutta esimerkiksi Einar Reuterin teosluettelossa se on ajoitettu vuoteen 1917, ja lisäksi luettelossa on toinen maalaus, Portträtt, Fru Marina Tschitsjakov vuodelta 1918, jonka on aiemmin luultu olevan kadoksissa. Cedercreutz-Suhosen mukaan ne ovat kuitenkin sama maalaus.
Muistelmissaan Rubiinit ennustavat onnettomuutta Marina de Heyden kertoo oleskelustaan Hyvinkäällä mutta ei mainitse Schjerfbeckiä.
Kurt Oppelt

| Mitalit> Maa:   Itävalta.Miesten taitoluistelu. Olympialaiset  | Mitalit> Maa:   Itävalta.Miesten taitoluistelu. Olympialaiset  | Mitalit> Maa:   Itävalta.Miesten taitoluistelu. Olympialaiset  | Maa:   Itävalta> Miesten taitoluistelu. |
| --- | --- | --- | --- |
|  Kultaa | Cortina d’Ampezzo 1956 | pariluistelu |  |
| MM-kilpailut  | MM-kilpailut  | MM-kilpailut  |  |
|  Kultaa | Garmisch-Partenkirchen 1956 | pariluistelu |  |
|  Hopeaa | Wien 1955 | pariluistelu |  |
|  Pronssia | Oslo 1954 | pariluistelu |  |
| EM-kilpailut  | EM-kilpailut  | EM-kilpailut  |  |
|  Kultaa | Pariisi 1956 | pariluistelu |  |
|  Hopeaa | Bolzano 1954 | pariluistelu |  |
|  Pronssia | Davos 1953 | pariluistelu |  |
Kurt Oppelt (18. maaliskuuta 1932 Wien – 16. syyskuuta 2015 Orlandon lähistö, Florida, Yhdysvallat) oli itävaltalainen taitoluistelija. Hän kilpaili vuoden 1952 talviolympialaisissa Oslossa ja vuoden 1956 talviolympialaisissa Cortina d’Ampezzossa. Oslossa hän jäi 11. sijalle miesten yksinluistelussa ja yhdeksänneksi pariluistelussa. Cortina d’Ampezzossa hän voitti kultaa pariluistelussa Sissy Schwarzin kanssa.
Oppelt kilpaili useissa taitoluistelun maailmanmestaruuskilpailuissa ja sai pariluistelussa pronssia (1954), hopeaa (1955) ja voitti lopulta kultaa (1956). Taitoluistelun Euroopan-mestaruuskilpailuissa hän sai pronssia (1953), hopeaa (1954) ja voitti kultaa (1956) Sissy Schwarzin kanssa.
Descendants 2

| Descendants 2 |
| --- | --- |

Ohjaaja:  Kenny Ortega
Käsikirjoittaja:   Sara Parriott  Josann McGibbon 
Tuottaja:  Shawn Williamson
Säveltäjä:  David Lawrence
Kuvaaja:  Mark Irwin
Leikkaaja:  Don Brochu
Tuotantosuunnittelija:  Mark Hofeling
Pukusuunnittelija:  Kara Saun
Pääosat:   Dove Cameron  Cameron Boyce  Sofia Carson  Booboo Stewart  Mitchell Hope 
Valmistustiedot
Valmistusmaa:  Yhdysvallat
Tuotantoyhtiö:  Disney Channel
Levittäjä:  Disney-ABC Domestic Television Disney+
Ensi-ilta:   2017-07-2121. heinäkuuta 2017 (Yhdysvallat)  2017-10-1313. lokakuuta 2017 (Suomi)  
Kesto:  111 minuuttia
Alkuperäiskieli:  englanti
Edeltäjä:  Descendants
Seuraaja:  Descendants 3
Aiheesta muualla
IMDb 
AllMovie
Infobox OKNimi-testi OK: 
Descendants 2 on vuonna 2017 julkaistu nuorille suunnattu musiikkipitoinen fantasiaelokuva, jonka on ohjannut Kenny Ortega. Se on jatkoa vuonna 2015 julkaistulle elokuvalle Descendants. Myös jatko-osan päärooleja näyttelevät Dove Cameron, Cameron Boyce, Sofia Carson ja Booboo Stewart.
Descendants 2 julkaistiin 21. heinäkuuta 2017 Disney Channel -elokuvana. Disney julkaisi elokuvan myös omistamillaan ABC-, Disney XD-, Freeform-, Lifetime- ja Lifetime Movies -kanavilla.
20. heinäkuuta 2017 julkaistiin elokuvan soundtrack, joka nousi ensimmäisellä viikolla Billboard 200 -listan kuudennelle sijalle.
Näyttelijät

| 0 | 1 | 2 |
| --- | --- | --- |
|  Dove Cameron  | … |  Mal, Pahattaren tytär   |
|  Cameron Boyce  | … |  Carlos, Cruella de Vilin poika   |
|  Sofia Carson  | … |  Evie, Pahan Kuningattaren tytär   |
|  Booboo Stewart  | … |  Jay, Jafarin poika   |
|  Mitchell Hope  | … |  Ben, Bellen ja Hirviön poika   |
|  Brenna D'Amico  | … |  Jane, Hyvän Haltiattaren tytär   |
|  Melanie Paxson  | … |  Hyvä Haltiatar   |
|  Bobby Moynihan  | … |  Dude (koira)   |
|  Thomas Doherty  | … |  Harry Hook, Kapteeni Koukun poika   |
|  Dylan Playfair  | … |  Gil, Gastonin poika   |
|  Dianne Doan  | … |  Lonnie, Hua Mulanin ja Li Shangin tytär   |
|  Jedidiah Goodacre  | … |  Chad Charming, Tuhkimon ja Prinssin poika   |
|  Zachary Gibson  | … |  Doug, Vilkaksen ja kääpiön poika   |
|  Anna Cathcart  | … |  Dizzy Tremaine, Druzella Tremainen tytär   |
|  Dan Payne  | … |  Hirviö   |
|  Keegan Connor Tracy  | … |  Belle   |
|  China Anne McClain  | … |  Uma, Ursulan tytär   |
Tuotanto

Elokuussa 2015 Disney ilmoitti tuottavansa jatko-osan elokuvalle Descendants. Kesäkuussa 2016 ilmoitettiin kuvauksien alkavan jo saman kesän aikana.
Descendants: Wicked World -animaatiosarjassa ääninäyttelijänä toiminut China Anne McClain kiinnitettiin Ursulan tyttären, Uman rooliin kesällä 2016.
Aiheesta muualla

Descendants 2 Internet Movie Databasessa (englanniksi)
Descendants 2 AllMoviessa. (englanniksi)
Descendants 2 [Original TV Movie Soundtrack] AllMusic.comissa (englanniksi)
Dove Cameron ja Cameron Boyce keskustelemassa elokuvasta lokakuussa 2017.
Elis James

| Elis James |
| --- | --- |
 Elis James (vasemmalla) ja  John Robins vuonna 2018.
Henkilötiedot
Syntynyt: 3. marraskuuta 1980 (ikä 43) Haverfordwest, Wales
Kansalaisuus:  Iso-Britannia
Ammatti:  koomikko, näyttelijä, radiojuontaja
Puoliso:  Isy Suttie
Owain Elis James (s. 3. marraskuuta 1980) on walesilainen koomikko, näyttelijä ja radiojuontaja.
Ura

James aloitti uransa koomikkona vuonna 2005, mutta siirtyi ammattilaiseksi vasta vuonna 2008. Ennen ammattilaisuraansa James soitti cardiffilaisessa indie/punk-yhtyeessä Heck.
James on tehnyt kolme sooloesitystä Edinburghin Fringe-komediafestivaaleilla: The Most Cautious Little Boy In Wales vuonna 2009, Daytripper vuonna 2010 ja Speaking As a Mother... vuonna 2012. James esittää stand up -komiikkaa sekä englannin että kymrin kielellä.
2010 James esiintyi lämmittelijänä walesilaisen koomikko-kollegansa Rhod Gilbertin Britannian-kiertueella.
Vuodesta 2014 James on esittänyt yhtä kolmesta päähahmosta BBC:n sitcomissa Josh.
Helmikuusta 2014 alkaen James on juontanut viikoittaista radio-ohjelmaa Elis James and John Robins yhdessä ystävänsä ja kollegansa John Robinsin kanssa brittiläisellä indie rock -musiikkiin erikoistuvalla kaupallisella Radio X -kanavalla. Vuonna 2016 he kiersivät Britanniaa nimellä The Elis James and John Robins Experience. Maaliskuussa 2017 ohjelma voitti Chortle award -palkinnon.
2017 James ja englantilainen koomikko Miles Jupp tekivät BBC:lle neliosaisen sarjan James & Jupp, jossa he kiertävät Walesiä.
Yksityiselämä

James syntyi Haverfordwestissä Etelä-Walesissä, mutta kasvoi Carmarthenin kaupungissa. Hän on kaksikielinen ja puhuu äidinkielenään sekä kymriä että englantia.
James on opiskellut nykyhistoriaa ja politiikkaa Cardiffin yliopistossa.
James on kihloissa englantilaisen näyttelijä-koomikon Isy Suttien kanssa. Pari asuu Lontoossa ja heillä on vuonna 2014 syntynyt tytär.
Kóstas Martákis

| Kóstas Martákis> Κωνσταντίνος ”Κώστας” Μαρτάκης |
| --- | --- |

Henkilötiedot
Syntynyt: 25. toukokuuta 1984 (ikä 40) Ateena, Kreikka
Ammatti:  laulaja
Muusikko
Aktiivisena:  2006–
Tyylilajit:  laikó, pop, pop rock, dance
Levy-yhtiöt:  Sony BMG Kreikka (2006–) Sony BMG Venäjä (2008–)
Aiheesta muualla
www.KostasMartakis.gr
  [ Muokkaa Wikidatassa ] [ ohje ]  
Konstantínos ”Kóstas” Martákis (kreik. Κωνσταντίνος ”Κώστας” Μαρτάκης, s. 25. toukokuuta 1984 Ateena, Kreikka) on kreikkalainen laulaja, joka oli yksi ehdokkaista edustamaan maataan vuoden 2008 Euroviisuissa.
Ura

Martákis nousi kuuluisuuteen Dream Show -kykyjenetsintäohjelmasta. Ennen musiikkiuraansa hän oli toiminut mallina ja opiskellut Ateenan amerikkalaisessa korkeakoulussa, jossa hän keskittyi tietokoneteknologiaan. Dream Show -menestyksen ansiosta Martákis solmi levytyssopimuksen Kreikan Sony BMG:n kanssa ja julkaisi ensimmäisen singlensä, Pánta Mazín, kesällä 2006.
Heinäkuussa 2007 julkaistiin Martákisin ensimmäinen albumi, nimeltään Anatropí. Albumi sai yleisesti hyvän vastaanoton, ja kappaleet ”Anatropí” ja ”Nai” nousivat hiteiksi. Samana kesänä Martákis osallistui myös Latviassa järjestettyyn kansainväliseen New Wave Festivaliin, jossa hän sijoittui neljänneksi. Yleisö äänesti Martákisin suosikikseen, minkä ansiosta hänen kappaleensa saivat myös radiosoittoa. Kilpailumenestys johti jälleen levytyssopimukseen, kun Martákis sopi Venäjän Sony BMG:n kanssa englanninkielisen albumin julkaisemisesta kaikissa entisen Neuvostoliiton alueen valtioissa vuoden 2008 aikana. Nousussa olevan suosion johdosta ERT pyysi Martákista yhdeksi ehdokkaaksi edustamaan maataan Eurovision laulukilpailussa 2008.
Martákis osallistui karsintaan englanninkielisellä kappaleella Always & Forever, jonka on säveltänyt Dimítris Kontópoulos ja sanoittanut Víky (Vicky) Gerothódorou. Kappale tullaan julkaisemaan singlenä Venäjän Sony BMG:n kautta ja siitä tehdään myös kreikan- ja venäjänkieliset versiotmilloin?. Kreikan edustuskappaleeksi valittiin kuitenkin Kalomoiran Secret Combination.
Diskografia > Albumit

Anatropí (Ανατροπή, 2007)
Diskografia > Singlet

Pánta Mazí (Πάντα Μαζί, 2006)
Always & Forever (2008)
Kuro

| Kapteeni Kuro |
| --- | --- |

Ensiesiintyminen:  Mangaluku #24   Animejakso #9
Nimi japaniksi:  キャプテン・クロ
Nimi englanniksi:  Captain Kuro
Muita nimiä:  Klahadore/Krahadoor
Ääninäyttelijä (Seiyu):  Kōichi Hashimoto
Ääninäyttelijä (4Kids):  Jamie McGonnigal
Ääninäyttelijä (FUNi):  Kent Williams
Henkilötiedot
Laji:  Ihminen
Palkkio:  16,000,000 berriä
Kapteeni Kuro (jap. キャプテン・クロ), tunnetaan myös Kurahadoorina on päävastustaja manga/animesarjassa One Piece hänen omassa osassaan.
Persoona ja suhteet

Kuro on One Piecessä pahan mestarijuonittelijan roolissa. Hän kyllästyi merirosvoelämäänsä, sillä Merivoimat ja palkkionmetsästäjät olivat koko ajan hänen perässään. Hän lopetti merirosvoelämänsä ja jätti miehistönsä, joita hän piti nukkeina, jotka eivät pärjää ilman johtajaansa. Kuro myös pitää merirosvoja vain barbaarijoukkoina.
Krahadoorina hän näytteli kilttiä persoonaa ja pääsi luottamuksen kautta rikkaan perheen hovimestariksi ja Kaya-neidin huolehtijaksi. Myöhemmin hän paljasti kuinka paljon hän vihasi kolmen vuoden ajan kestänyttä näyttelemistään, mikä loukkasi Kaya-neidin tunteita. Tuntui, kun Kurolle olisi jäänyt hyviä muistoja ajastaan Kaya-neidin kanssa, mutta hän kertoi vain sietäneensä Kayaa ja rikkoi Kayan sydämen sanomalla halveksivansa häntä. Kun Usopp sanoi itseään oikeaksi merirosvoksi, Kuro sanoo sen olevan vain leikkimistä ja luokittelee Usoppin mitättömyydeksi.
Kuro on todella älykäs (ja hänellä on toiseksi korkein ÄO Ben Beckmanin jälkeen East Bluessa) eivätkä hänen suunnitelmansa ole koskaan aikaisemmin epäonnistuneet. Hän on mestaristrategisti ja taistelija joka ajattelee lähinnä itseään. Hän ei kunnioita toisia ja on valmis uhraamaan vaikka kenet ja kuinka monta toteuttaakseen suunnitelmansa.
Kuro tavataan ensimmäisen kerran mangachapterissa 24 ja animejaksossa 9. Kuron löytöpalkkio oli/on 16 000 000 berryä.
Historia

Pelätty Mustakissapiraattejen kapteeni. Hänet tunnetaan myös nimellä "Tuhannen metkun Kuro", jonka suunnitelmat eivät koskaan epäonnistu. Hän lopulta kyllästyi olemaan metsästyksen kohteena ja päätti lopettaa merirosvoelämänsä. Hän teurasti lähes kokonaisen Merivoimien laivallisen miehiä ja hänen toverinsa Django hypnotisoi eloonjääneen Merivoimien sotilaan nimeltä Morgan. Django hypnotisoi myös Mustakissapiraattejen yhden jäsenen joka oli melko lailla Kuron näköinen. Django hypnotisoi Morganin viemään Mustakissapiraatin teloitettavaksi ja näin ollen Kuro katosi maailmasta. Kuro otti itselleen nimen Krahadoor ja pääsi luottamuksen kautta töihin Kaya-neidin perheen hovimestariksi ja sairaan Kayan huolehtijaksi. Kayan vanhemmat kuolivat kesken Kuron suunnitelman, mutta hän yhdessä vaiheessa kertoi, ettei se kuulunut (vielä) suunnitelmaan. Kolme vuotta hän toimi Kayan huoltajana ja nyt oli aika hänen toimia. Kuron toveri Django, jolle hän luovutti kapteenin viran, saapui saarelle ja heidän oli aika toteuttaa Kuron suunnitelma. Mustakissapiraattejen olisi tarkoitus tappaa kaikki kyläläiset ja Djangon hypnotisoida Kaya-neidin allekirjoittamaan hänen koko omaisuutensa Kurolle ja sen jälkeen Kuro tappaisi Kayan.
Kuron nerokas juoni paljastui, kun Luffy ja Usopp kuulivat hänen kertaavan suunnitelmansa Djangolle, joka kaipasi muistinvirkistystä. Luffy, Roronoa Zoro, Nami ja Usopp taistelivat yhdessä Mustakissapiraateja vastaan. Usopp pelasti Kayan Djangolta, Roronoa Zoro kukisti laivanvahtijat Nyaban veljekset Siamin & Laikun ja Luffy voitti Kuron kaksintaistelussa tekemällä ratkaisevan iskun, Gomu Gomu no Bellin (pitkän matkan päähän venytetty Luffyn pää kolahtaa voimalla Kuron kalloon). Kuro on viimeksi nähty vanhassa merirosvokapteenin virassaan (vain animessa) tuijottaen merirosvolaivansa ikkunasta, kun Luffy saa ensimmäisen etsintäkuulutuksensa jossa hänestä saatava palkkio on 30.000.000 berryä.